Rond-point Robert-Schuman

De Rond-point Robert-Schuman ass eng ronn Plaz um Lampertsbierg an der Stad Lëtzebuerg op där fënnef Stroossen zesumme kommen:
am Nordwesten, d'Avenue Pasteur
am Norden, d'Rue des Glacis
am Osten, de Boulevard Robert Schuman
am Süden, d'Neipuertsgaass
am Westen, de Boulevard de la Foire.
D'Nationalstrooss 51 verleeft a West-Ost-Richtung als Ënnerféierung ënnert dem Rond-Point Schuman erduerch a verbënnt de Boulevard de la Foire mam Boulevard Robert Schuman.

Pläng, fir sou eng Ënnerféierung aus zweemol enger Spuer ënnert dem Rond-Point erduerch unzeleeën, fir de Verkéier vum Kierchbierg Richtung Areler an Escher Strooss (an ëmgedréint) méi flësseg ze maachen, goufen 1986 bekannt gemaach. Gläichzäiteg sollt uewendrop eng Rëtsch vu Sailen am Krees opgestalt ginn, déi zum Deel uewendrop matenee verbonne waren.Bernard Neis: Les autoroutes du Grand-Duché. In: d'Letzeburger Land 8. August 1986, S.6-7, op eluxemburgensia.lu. Den Tunnel gouf an de Joren dono gebaut; d'Sailen awer, well s'an de Lieserbréifsäite vun den Dageszeitunge staark kritiséiert goufen, net.

Och wann d'Plaz „Rond-Point“ an hirem Numm huet, sou ass keng Intersection à sens giratoire obligatoire, wéi dat fir e Kreesverkéier am lëtzebuergesche Code de la route virgesinn ass.

D'Plaz gouf 1963 nom Robert Schuman benanntHenri Beck, 2002. Was bedeuten die Straßennamen der Stadt? Ons stad 70 (2002), S.28.; de Schuman war e franséische Politiker a Matgrënner vun der CECA deen 1886 a Clausen gebuer gouf.

Gebaier
Dat eenzegt Gebai (Hausnummer 1) um Rond-Point Schuman ass de Groussen Theater vun der Stad.

 Biller 

Kuckt 
 Aner Rond-pointen an der Stad Lëtzebuerg
 Rond-point Robert-Schaffner, den Iergäertchen
 Rond-point Serra um Kierchbierg

 Um Spaweck 

Robert Schuman
Kategorie:Lampertsbierg
Schuman
Kategorie:Stroossen a Plazen zu Lëtzebuerg, déi no enger Perséinlechkeet benannt sinn